text: Baldigans ne s'oublia mie,
   Ains fist un home de fin or
   Qui valoit plus d'un grant tresor ;
   Une trompe en sa main tenoit
   Où mainte riche pierre avoit.
   En tel maniere ert arréés
   Li tromperes et compassés,
   Que qui le trompeëur eüst
   Trestout certainement seüst
   Ke, se nus pourchaçast vers lui
   Traïson ne mal ne anui,
   Li tromperes trompast tantost
   Si très haut, que parmi I ost
   Fust bien de toutes pars oys :
   Si fais fu com je vous devis.
  